คลังรอกฤษฎีกาตีความที่มักกะสัน
รมว.คลัง ขอรอกฤษฎีกาตีความที่ดินมักกะสัน ก่อนเดินหน้าแลกหนี้ 6 หมื่นล้าน
13 ก.ย. 2559

รมว.คลัง ขอรอกฤษฎีกาตีความที่ดินมักกะสัน ก่อนเดินหน้าแลกหนี้ 6 หมื่นล้าน
นายอภิศักดิ์ ตันติวรวงศ์ รมว.คลัง เปิดเผยว่า การรถไฟแห่งประเทศไทย (รฟท.) ชะลอแผนการนำที่ดินมักกะสันแลกหนี้กับกระทรวงการคลัง มูลค่า 6 หมื่นล้านบาท เพราะอยู่ระหว่างรอให้คณะกรรมการกฤษฎีกาตีความกฎหมายการเวนคืนที่ดินว่าสามารถนำมาใช้ประโยชน์อะไรได้บ้าง โดยต้องมีความชัดเจนว่า หากมีการนำที่ดินมักกะสันมาชาระหนี้ให้กระทรวงการคลังแล้ว หลังจากนั้น หากมีการพัฒนาที่ดินในเชิงพาณิชย์ อาทิ การสร้างศูนย์การค้า จะขัดกับข้อกฎหมายใดหรือไม่ จึงต้องพิจารณาอย่างละเอียดรอบคอบ
"ก่อนหน้านี้ รฟท.เองก็คิดว่าทำได้ จึงนำที่ดินมักกะสันมาชาระหนี้ให้คลัง แต่เมื่อมีการแก้ไขกฎหมายเวนคืนที่ดินก็ต้องไปดูว่าที่ดินมักกะสันมีการเวนคืนก่อนปี 2521 หรือหากเป็นการเวนคืนหลังปี 2521 การใช้ประโยชน์ รวมถึงจำนวนพื้นที่ของที่ดินที่เวนคืนจะต้องเป็นไปตามที่กฎหมายเวนคืนที่ดินกำหนดไว้เท่านั้น ไม่สามารถออกกฎหมายใหม่มาแก้ไขได้ เพราะกฎหมายเวนคืนเป็นรัฐธรรมนูญซึ่งใหญ่ที่สุด" นายอภิศักดิ์ กล่าว
นายอภิศักดิ์ กล่าวว่า ขณะนี้ยัง ไม่ได้มีการหารือว่า รฟท.จะเอาที่ดินแห่งใหม่มาชาระหนี้แทนหรือไม่ แต่ระหว่างนี้ รฟท.ต้องไปศึกษาแผนหารายได้มาชาระหนี้ หากนำที่ดินมักกะสันมาชาระหนี้ ไม่ได้